Tanzaniyalik 19 yoshli futbolchi Ismoil Mrisho o‘yin paytida vafot etdi. Bu haqda Mirror nashri xabar tarqatdi. Mahalliy «Mbao» klubi futbolchisi Mrisho «Mvadui»ga qarshi mehmondagi uchrashuvning ikkinchi bo‘limida yurak xurujidan so‘ng maydonga qulagan. . Uni shifoxonaga yetkazish uchun kelgan tez tibbiy yordam mashinasida yurak faoliyatini qayta tiklash uchun qilinadigan yurak massaji uchun yetarli uskunalar bo‘lmagan. Natijada shifokorlar uning hayotini saqlab qolishni iloji topa olishmagan.